
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra propunerii legislative pentru modificarea şi completarea punctului 10 din Anexa nr.2 la Legea nr.50/1991 privind autorizarea lucrărilor de construcţii, trimisă Comisiei juridice, de disciplină şi imunităţi şi Comisiei pentru administraţie publică şi amenajarea teritoriului, cu adresa nr. PL- x 178 din 4 aprilie 2018 şi înregistrată cu nr. 4c-11/298 din 10 aprilie 2018, respectiv cu nr. 4c-6/153/2018.
     În raport cu obiectul şi conţinutul său, propunerea legislativă face parte din categoria legilor ordinare.

                  PREŞEDINTE,                                        VICEPREŞEDINTE,                                           

              Eugen NICOLICEA                                           Ion CĂLIN

                                                                                CAMERA DEPUTAŢILOR

COMISIA JURIDICĂ, DE DISCIPLINĂ                                                                                       COMISIA PENTRU ADMINISTRAŢIE,


                   ŞI IMUNITĂŢI                                                                                                               PUBLICĂ ŞI AMENAJAREA TERITORIULUI

Nr.4C-11/298                                                                                                                            Nr. 4C-6/153
Bucureşti, 22 mai 2018
RAPORT  COMUN

asupra propunerii legislative pentru modificarea şi completarea punctului 10 din Anexa nr.2 la Legea nr.50/1991 privind autorizarea lucrărilor de construcţii
(PLx.178/2018)


 În conformitate cu prevederile art.95 din Regulamentul Camerei Deputaţilor, republicat, prin adresa nr. PLx.178 din 4 aprilie 2018, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate spre dezbatere în fond cu propunerea legislativă pentru modificarea şi completarea punctului 10 din Anexa nr.2 la Legea nr.50/1991 privind autorizarea lucrărilor de construcţii.
Potrivit dispoziţiilor art. 75 din Constituţia României, republicată, şi ale art.92, din Regulamentul Camerei Deputaţilor, republicat, Camera Deputaţilor este Cameră decizională. 
Senatul a respins propunerea legislativă în şedinţa din data de 28 martie 2018.
Consiliul Legislativ, prin avizul nr. 953 din 10.11.2017, a avizat favorabil iniţiativa legislativă.

Propunerea legislativă are ca obiect de reglementare completarea anexei nr.2 la Legea nr.50/1991, cu un nou punct, pct.11, în sensul includerii, în categoria drepturilor care conferă titularului dreptul de a obţine, potrivit legii, din partea autorităţii competente, autorizaţia de construire/desfiinţare, a dreptului de administrare şi a dreptului de concesiune corespunzătoare proprietăţii publice sau private a statului sau a unităţilor administrativ-teritoriale.
Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului au examinat propunerea legislativă în şedinţe separate. 



Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 24 aprilie 2018. Din numărul total de 25 membri ai Comisiei pentru administraţie publică şi amenajarea teritoriului au participat la dezbateri 21 deputaţi. La dezbaterile care au avut loc a participat doamna Sirma Caraman - secretar de stat în cadrul Ministerului Dezvoltării Regionale şi Administraţiei Publice.


Membrii Comisiei juridice, de disciplină şi imunităţi au dezbătut propunerea legislativă în şedinţa din 22 mai 2018. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii celor două Comisii au hotărât, cu unanimitate de voturi, respingerea propunerii legislative pentru modificarea şi completarea punctului 10 din Anexa nr.2 la Legea nr.50/1991 privind autorizarea lucrărilor de construcţii deoarece s-a constatat că iniţiativa legislativă a rămas fără obiect.

În raport cu obiectul şi conţinutul reglementării, propunerea legislativă face parte din categoria legilor ordinare.
	                                    PREŞEDINTE                                                                                  
                              Eugen NICOLICEA                                
                                    SECRETAR    

                        Aida-Cristina CĂRUCERU

	                      VICEPREŞEDINTE
                             Ion CĂLIN
                            SECRETAR

                       Angelica FĂDOR

	    Consilier parlamentar,
      Muşat Alexandra
	                                                                     Consilier parlamentar,
                                                                         Roxana Feraru

